Document ID: 32011R1126

IZVEDBENA UREDBA KOMISIJE (EU) št. 1126/2011
z dne 7. novembra 2011
o spremembi Priloge III k Uredbi (ES) št. 1120/2009 glede zneskov za financiranje posebne podpore iz Uredbe Sveta (ES) št. 73/2009
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti četrtega pododstavka člena 69(7) Uredbe,
ob upoštevanju naslednjega:
(1)
V skladu s členom 49(2) Uredbe Komisije (ES) št. 1120/2009 z dne 29. oktobra 2009 o podrobnih pravilih za izvajanje sheme enotnega plačila iz naslova III Uredbe Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete (2) lahko države članice do 1. avgusta vsakega zadevnega koledarskega leta od leta 2010 zahtevajo revizijo zneskov iz člena 69(6)(a) Uredbe (ES) št. 73/2009, če se znesek na podlagi izračuna, določenega v prvem pododstavku člena 69(7) navedene uredbe, za zadevno finančno leto za več kot 20 % razlikuje od zneska, določenega v Prilogi III k Uredbi (ES) št. 1120/2009.
(2)
Danska, Finska in Slovenija so na Komisijo naslovile zahtevek za revizijo zneskov iz člena 69(6)(a) Uredbe (ES) št. 73/2009 z učinkom od leta 2012 dalje.
(3)
Glede na zahtevek, ki so ga predložile Danska, Finska in Slovenija, je Komisija opravila potrebne izračune, da bi preverila, ali je bil prag 20 % iz člena 49(2) Uredbe (ES) št. 1120/2009 v proračunskem letu 2010 dosežen. Za namene uporabe člena 69(7)(a) Uredbe (ES) št. 73/2009 je Komisija pri določitvi neto zgornje meje iz Priloge IV k Uredbi (ES) št. 73/2009 uporabila povprečno stopnjo modulacije, ocenjeno za Dansko, Finsko in Slovenijo.
(4)
V skladu z izračunom se zneski, ki so posledica uporabe izračuna iz prvega pododstavka člena 69(7) Uredbe (ES) št. 73/2009, za proračunsko leto 2010 od zneskov iz Priloge III k Uredbi (ES) št. 1120/2009 razlikujejo v primeru Danske za 47 %, Finske za 29 % in Slovenije za 47 %.
(5)
Zneske, ki so v Prilogi III k Uredbi (ES) št. 1120/2009 določeni za Dansko, Finsko in Slovenijo, je zato treba revidirati. Revidirane zneske je treba uporabljati od koledarskega leta 2012 dalje v skladu z drugim pododstavkom člena 49(2) Uredbe (ES) št. 1120/2009.
(6)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Priloga III k Uredbi (ES) št. 1120/2009 se spremeni:
(a)
vnos za Dansko se nadomesti z:
„Danska
23,25“
(b)
vnos za Finsko se nadomesti z:
„Finska
6,19“
(c)
vnos za Slovenijo se nadomesti z:
„Slovenija
3,52“
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. novembra 2011

Labels: 18
19
6